 இவை எல்லாம் என்றைக்கும் நிலைத்து நிற்கக் கூடிய(அழியாத) உண்மை ஆகும்.  147. இரந்துயிர் வாழ்தலிங் கிழிவினு ளிழிவே.  இரந்து உயிர் வாழ்வது இழிவான செயல்களுக்குள் இழிவானது ஆகும்.  148. தமக்குவாழ் வாரதிற் சாதலு நன்றாம்.  தமக்காக இரந்து வாழ்வதை விட இறத்தல் சிறந்தது ஆகும்.  149. பிறர்க்குவாழ் வாரதாற் பிழைத்தலு நன்றாம்.  பிறருக்காக இரந்து வாழ்பவர்கள் உயிர் வாழ்வது சிறந்தது ஆகும்.  150. அவரு மதைவிடி னரும்பெருஞ் சிறப்பாம். 